2020 թվականի հոկտեմբերի 13--ին ժամը 11:00-ին, Թալինի համայնքապետարանում (հասցեն Ք.Թալին, Գայի 1, 3-րդ հարկ) կկայանա հողամասերի աճուրդ-վաճառք:

Աճուրդի առարկա է հանդիսանում՝  
**Լոտ. 1.** Ք. Թալին, Պ. Սևակի փողոց 30 հասցեում գտնվող, 02-003-0043-0002 ծածկագրով 0,3912 հա բնակավայրերի նպատակային նշանակության, բնակելի կառուցապատման գործառնական նշանակության հողամասը, 1 քմ-ի մեկնարկային գինը 528 դրամ, ընդամենը հողամասի մեկնարկային գինը 2065536 դրամ:

Հողամասը օտարվում է բնակելի տուն կառուցելու նպատակով:

Աճուրդի նախավճարի չափը և աճուրդային քայլի չափը սահմանվում է մեկնարկային գնի 5%-ի չափով՝ 103277 դրամ: Աճուրդի նախավճարը պետք է վճարվի աճուրդի անցկցաման օրը աճուրդն սկսելուց 30 րոպե առաջ:

Հողամասից ոչ հեռու առկա են հաղորդակցուղիներ ՝ (ճանապարհ, ջրատար, գազատար, էլ. հաղորդման գծեր ) : Օտարվող հողամասը չի գտնվում ՀՀ հողային օրենսգրքի 60-րդ հոդվածի սահմանափակումների ցանկում և չի առաջացնում սերվիտուտ:

Աճուրդին մասնակցել ցանկացողները ներկայացնում են հայտ ըստ առանձին լոտերի   
մասնակցության վճարի անդորագիր (որի չափը սահմանված է 5000 դրամ) և անձնագիր:

Հայտերն ընդունվում են երկուշաբթիից- ուրբաթ ժամը 10:00-17:00-ն, ընդմիջում ՝ 13: 00- 14:00-ն: Աճուրդի մասնակցության հայտը չի ընդունվում, եթե հայտ ներկայացնողը ՀՀ հողային օրենսգրքով սահմանված հողամասի սեփականության իրավունքի սուբյեկտ չէ:

Սակարկողը կարող է գինն ավելացնել աճուրդային քայլի չափից ոչ պակաս գումարով:

Եթե մասնակիցը չի հաղթել, նախավճարը անմիջապես վերադարձվում է նրան, եթե հաղթել է նախավճարի գումարը ներառվում է վաճառքի գնի մեջ:

Հայտերի ընդունումը և մասնակիցների գրանցումը դադարեցվում է աճուրդի անցկացման օրվանից 3 աշխատանքային օր առաջ:

Աճուրդն անցկացվում է բաց, որին մասնակցում են հանձնաժողովի անդամները, գրանցված անձինք և աճուրդի մասնակից չհամարվող անձինք (դիտորդի կարգավիճակով):

Աճուրդի մասնակից չհամարվող անձինք, աճուրդին ներկա գտնվելու համար, յուրաքանչյուր լոտի համար առանձին ներկայացնում են սահմանված չափով (5000 դրամ) մուտքի վճարի անդորագիր և անձնագիր:

Աճուրդն սկսվելու պահից դահլիճ մտնելն արգելվում է:

Աճուրդն սկսվում է, եթե սակարկողների թիվը մեկ կամ ավելի է:  
 Աճուրդի հաղթող է ճանաչվում ամենաբարձր գին առաջարկած մասնակիցը:  
 Աճուրդում հաղթած անձը 10 օրվա ընթացքում պարտավոր է ամբողջությամբ վճարել սակարկությունների արդյունքում ձևավորված գինը, որից հետո 2 օրվա ընթացքում կողմերի միջև կնքվում է օտարման պայմանագիր, որը ենթակա է նոտարական վավերացման և պետական գրանցման:

Հողամասերի օտարումն իրականացվում է դասական աճուրդով:  
 Լոտի ուսումնասիրության համար կարող եք դիմել Թալինի համայնքապետարան աշխատանքային օրերին 16:00-18:00-ն:

Հայտերի ընդունման վերջնաժամկետն է՝ 2020թ.հոկտեմբերի 7-ը:

**ԹԱԼԻՆԻ ՀԱՄԱՅՆՔԱՊԵՏԱՐԱՆ**